als_Latn dik_Latn sag_Latn
Klubi më i madh në vend, FC Prishtina pësoi humbje të thellë 5-0 në udhëtim tek Norrkoping.
Kryeqytetasit debutuan në arenën ndërkombëtare dhe u përballën me ekipin suedez në raundin e parë në Ligën e Evropës.
Por pas humbjes së thellë, nëpërmjet një reagimi në faqen zyrtare të klubit, Prishtina iu ka kërkuar falje tifozëve.
“Falënderim të jashtëzakonshëm për përkrahjen e madhe. FC Prishtina u kërkon falje të gjithë adhuruesve të saj për rezultatin e ndeshjes së sotme. Po ashtu, falënderim të jashtëzakonshëm tifozëve tanë të mrekullueshëm, për përkrahjen e pandalur gjatë tërë ndeshjes”.
“Ju premtojmë, që do të punojmë që të përmirësohemi e sërish t’iu gëzojmë. Do të bëjmë përpjekje maksimale që nga ky rezultat të nxjerrim mësim e të dalim më të fortë. Na falni. Ju faleminderit për përkrahje. Jeni më të mirët”, shkruhet në njoftimin e Prishtinës. /Telegrafi/
als_Latn als_Latn als_Latn als_Latn als_Latn